lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Muzeju nakts pasākumi Tukumā un apkārtnē 2022 – ZZ.lv
Vārda dienas svin: Modra, Francis, Dmitrijs
andra.ozola@zz.lv - 10.05.2022 - 9:18
Durbes pils interjers, Lielā zāle
Maija viducī, 14.maija vakarā šogad atkal ciemos aicina muzeji! Īpašie Muzeju nakts pasākumi ar vērienu norisināsies gan Tukumā, gan apkārtnē, lai kopīgi baudītu jaunas izstādes, radošu darbošanos, dažādus priekšnesumus un aizraujošas atrakcijas, informē Tukuma Tūrisma informācijas centra pārstāve Agnese Atte.
Muzeju naktī Tukumā aicinās meklēt vērtīgo
Tukumā no pulksten 19.00 līdz 23.00 būs atvērti visi Tukuma muzeji: mākslas galerija “Durvis” ar Mūsdienu mākslinieku radošo izpausmi”, Tukuma Pils tornis ar pasākumu “No pagātnes uz Nākotni” , Tukuma Mākslas muzejs ar “Mākslas vērtībām”, Tukuma Audēju darbnīca ar pasākumu “Smalki diegi, stipri mezgli” un Durbes pils ar uzsvaru uz “Trauslo un vērtīgo”.
Tukuma Pils tornī būs iepazīstams Tairas Haļapinas fenomens un apskatāma izstāde “Tukku Magi. Paralēlas Līnijas krustojas!”. Savukārt no pulksten 20.00 līdz 21.00 būs iespēja doties ekskursijā gida pavadībā no Pils torņa līdz “Tukku Magi”. Aktīvākajiem apmeklētājiem tiks piedāvāta orientēšanās spēle “Kas vērtīgs Tukumā”. Adrese: Brīvības laukums 19a, Tukums. Vairāk informācijas www.tukumamuzejs.lv/pils-tornis
Tukuma Mākslas muzejā būs apskatāma Miervalža Ķemera gleznu izstāde “Ķemers no Ķemeriem”, izspēlējama gleznu fragmentu atrašanas spēle un izveidojama sava unikālā pastkarte. Savukārt pulksten 21.00 būs skatāms un klausāms īpašs muzikāls notikums “Skaņu māksla”. Adrese: Harmonijas iela 7, Tukums. Vairāk informācijas www.tukumamuzejs.lv/makslas-muzejs
Tukuma Audēju darbnīcā būs apskatāma izstāde “Baltais rokdarbu ceļš”, kā arī iespēja piedalīties izzinošās un radošās aktivitātēs, iepirkties rokdarbu veikaliņā, kā arī no pulksten 19.00 līdz 20.00 skatīties un mācīties, kā meistare Gita Priberga knipelē mežģīnes. Adrese: Tidaholmas iela 3, Tukums. Vairāk informācijas www.tukumamuzejs.lv/audeju-darbnica
Saturs turpināsies pēc reklāmas.
Durbes pils Muzeju naktī piedzīvos neredzētas pārvērtības, kad kalpu mājas iekšpagalms pārtaps Trauslo skulptūru dārzā ar mākslinieces Andas Poikānes mākslas objektiem, kuri arī atdzīvosies jauno mūziķu skaņu improvizācijās. Pils interjeru atdzīvinās komponistes Alises Rancānes skaņu instalācijas un Tukuma literātu dalība. Tāpat pilī būs apskatāma jaunā mākslas izstāde “Ieraudzīt Rozentālu” un Tukuma muzeja jubilejas izstāde “Artefactum”, kā arī pils vēsturiskais interjers. Pagalmā būs arī spēles bērniem, bet pašā vakara izskaņā – pulksten 23.00 būs orientēšanās pils parkā ar lukturīšiem. Muzeju nakts noslēgumā – “Gaismas spēles” pie pils. Adrese: M. Parka iela 7, Tukums. Vairāk informācijas www.tukumamuzejs.lv/durbes-pils
Muzeju nakts garumā Tukumā ciemoties aicina un aktivitātes piedāvā arī muzeja draugi. Tā noklausīties Muzeju nakts ieskaņas koncertu pulksten 19.00 ar grupas ““Xylem Trio” piedalīšanos un apskatīt vērtīgo aicinās Tukuma Sv. Trīsvienības evaņģēliski luteriskajā baznīca. Radoši darboties savukārt piedāvās biedrības “Ligzda” un “Tukuma Tēlotājmākslas Studija”, atrast vērtības drošībā piedāvās Valsts ugunsdzēsības un glābšanas dienesta (VUGD) un pašvaldības policijas glābēji Brīvības laukumā, bet nobaudīt gardumus latviešu kino mūzikas gaisotnē – “Kvazzi Pica”. Savukārt “Tukku Magi” pulksten 21.30 būs iespēja noskatīties starptautiskā īsfilmu festivāla “2 ANNAS” godalgotās filmas. Vairāk informācijas www.tukumamuzejs.lv
Muzeju naktī Tukuma apkārtnes muzejos
Saturs turpināsies pēc reklāmas.
Pastariņa muzejs piedāvās rakstnieka Ernesta Birznieka-Upīša daiļdarbu klausīšanos pie ugunskura un krēslas spēles spēlēšanu, atrodot vērtīgos priekšmetus. Būs iespēja noklausīties un noskatīties arī priekšnesumu, ko sniegs deju kopa “Pastariņi” un vokālā studija “Varavīksne” kā arī ārzemju draugi. No pulksten 19.00 līdz 20.00 iespēja pavizināties zirga mugurā (vizināšanās būs par maksu). Adrese: “Birznieki”, Zentenes pagasts, Tukuma novads. Vairāk informācijas www.tukumamuzejs.lv/pastarina-muzejs
Džūkstes Pasaku muzejā būs apskatāma izstāde “Kurbads. Latvju varoņstāsts” un ar lukturīti izstaigājama taka “Pa saulei”. Pulksten 19.00 iespēja noklausīties muzikālu sveicienu ģimeņu apvienības “Varam, ja darām” izpildījumā. Un visa vakara garumā zirgu izjādes no “Skudru staļļiem” un cukurvates baudīšana. Adrese: Lanciņu skola, Džūkstes pagasts, Tukuma novads. Vairāk informācijas www.tukumamuzejs.lv/dzukstes-pasaku-muzejs
Lapmežciema muzejā nakts pasākumi ar devīzi “Laiks, kas pieder mums…”sāksies jau no pulksten 18.00. Muzejā būs apskatāma mākslinieces Olitas Gulbes-Ģērmanes darbu izstāde “Tā bija vasara, pilna silta vēja…” un pulksten 18.00 būs tikšanās ar mākslinieci. Muzikālu priekšnesumu sniegs saksofonists Guntis Brancis. Pie muzeja parkā lieliem un maziem apmeklētājiem būs skatāms “Lielo ziepju burbuļu šovs” un izzinošas aktivitātes par dabu piedāvās Ķemeru Nacionālā parka Dabas centrs. Savukārt pulksten 21.00 būs brīvdabas kino ar filmu “Īsa pamācība mīlēšanā”. Adrese: Liepu iela 4, Lapmežciems, Lapmežciema pagasts, Tukuma novads
Saturs turpināsies pēc reklāmas.
Šokolādes muzejā Pūrē Muzeju nakts ietvaros tiks svinēti Šokolādes svētki. Būs dažādas spēles, aktivitātes un veiklības stafete ar pārsteiguma balvām. Būs iespēja nofotografēties foto stūrītī, piedalīties šokolādes meistarklasēs un baudīt kakao dzērienu. Kakao dzēriena degustācija pulksten 20.00, 21.00, 22.00 un 23.00, bet šokolādes darbnīca 19.30, 20.30, 21.30, 22.30 un 23.30, savukārt 24.00 – šokolādes kūka. Adrese: “Pure Chocolate”, Pūre – 9, Pūre, Pūres pagasts, Tukuma novads. Vairāk informācijas pa tālruni 22100042, www.facebook.com/SokoladesMuzejs
Kandavas muzejā Muzeju nakts pasākumi norisināsies no pulksten 14.00 līdz 19.00. Muzeja viesiem būs iespēja tikties ar izstāžu “Lai pērles un dimanti mirdz!” kolekcionāri un “Uzraksti man vēstulīti” autoru Andri Vikaini. Darbosies arī radošā darbnīca Andra Vikaiņa vadībā. Pulksten 18.00 muzeja ārtelpā vīru vokālā ansambļa “Stende” un sieviešu vokālā ansambļa “Gaisma” priekšnesums. Adrese: Talsu iela 11, Kandava, Tukuma novads. Vairāk informācijas www.facebook.com/KandavasnovadamuzejsOfficial
Muzeju nakts Tukuma apkārtnes pilīs
Saturs turpināsies pēc reklāmas.
Šlokenbekas muižā Muzeju nakts paies “Mēnesgaismas būrvībā”. No pulksten 19.00 sāksies viktorīna ar balvām “Vai Tu mīli Latviju?”, kā arī radošā tikšanās – sarunas ar Lia Guļevsku, Ģirtu Jakovļevu un Jāni Skani pasākuma cikla “Personība tuvplānā” ietvaros (lai tajā piedalītos, jāsazinās ar muižu – tālr. 28301020 – un jāsaņem bezmaksas ielūgums, jo vietu skaits būs ierobežots). Būs iespēja doties divās ekskursijās: pulksten 20.00 un 21.30 pa Latvijas Ceļu muzeju, kurš izvietojies Šlokenbekas muižā, un 20.00 un 22.00 pa pašu muižu, bet muižas Lielajā zālē pulksten 21.00 burvju trikus visai ģimenei rādīs Edžus iluzionists. Pasākuma laikā darbosies krodziņš. Adrese: Šlokenbekas muiža, Milzkalne, Smārdes pagasts, Tukuma novads. Vairāk informācijas www.facebook.com/SlokenbekasMuiza
Jaunmoku pils Muzeju naktī uzsvērs sevi kā “mājas mežam”. Apskatei no pulksten 19.00 tiks atvērta jauna ekspozīcija, pie ugunskura varēs baudīt meža maizi un dalīties mežinieku stāstos. Pils Baltajā zālē pulksten 19.15 un 21.00 būs iespēja noklausīties Tukuma Mūzikas skolas audzēkņu koncertu. Pils dāma piedāvās iepazīt pils vērtības, dodoties ekskursijā pa pili, bet mazie apmeklētāji varēs piedalīties radošajās darbnīcās. Iestājoties krēslai, nesteidzīgā pastaigā aicinās izgaismotais pils parks un līdz pulksten 21.00 būs iespēja ieturēt maltīti restorānā “Corner`s”. Adrese: Jaunmoku pils, Tumes pagasts, Tukuma novads. Vairāk informācijas www.jaunmokupils.lv
Jaunpils pils Muzeju naktī piedāvās programmu, kas sāksies jau pulksten 15.00 ar Jaunpils muzeja jaunās pastāvīgās ekspozīcijas zāles svinīgo atklāšanu un pulksten 16.00 viesi tiks aicināti uz jaunās mākslinieces Daces Krēsliņas izstādes “365 dienas” atklāšanu pils izstāžu zālē. Savukārt no pulksten 19.00 visi pils muzeja nakts pasākuma viesi varēs apmeklēt jauno muzeja ekspozīciju un izstāžu zāli, pils pagrabos spēlēt izlaušanās spēli, apmeklēt amatu māju un piedalīties radošajās darbnīcās, baudīt cirvja zupu un siltus dzērienus pils pagalmā kā arī piedalīties viduslaiku spēlēs. Arī Pils krogs strādās līdz pat pulksten 23.00. Adrese: Jaunpils pils, Jaunpils, Jaunpils pagasts Tukuma novads. Vairāk informācijas www.facebook.com/Jaunpilspils
Citas ziņas Kultūra Muzeji
Jelgavas Pilsētas bibliotēkā skatāma Gundegas Zikmanes akvareļu izstāde
Laists klajā veltījums aizgājušajiem grupas “Linga” mūziķiem (VIDEO)
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Jelgavā uzstāsies Liepājas Simfoniskais orķestris un vijolnieks Daniils Bulajevs
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.